Álvaro Vázquez

Álvaro Vázquez García (s. 27. huhtikuuta 1991 Badalona, Espanja) on espanjalainen jalkapalloilija. Hän on pelipaikaltaan hyökkääjä. Hän on edustanut Espanjan Primera Divisiónissa Espanyolia ja Getafea sekä Englannin Valioliigassa Swansea Cityä. Hän on vuodesta 2021 pelannut Intiassa.

 Seurajoukkueura 
Vázquez on Espanyolin kasvatti. Kesällä 2010 edustusjoukkueen päävalmentaja Mauricio Pochettino valitsi hänet mukaan joukkueen harjoituskaudelle. Hän palasi kuitenkin ennen kauden alkua takaisin Tercera Divisiónissa pelanneeseen Espanyolin reservijoukkueeseen. Lopulta hän teki ensiesiintymisensä edustusjoukkueessa 22. syyskuuta 2010 vierasottelussa Real Madridia vastaan.El Madrid golea por la 'gracia' de Clos Sport.es. Viitattu 6.10.2010.  Seuraavalla sarjakierroksella Osasunaa vastaan hän onnistui tekemään ensimmäisen maalinsa maan pääsarjassa Primera Divisiónissa.El nuevo ‘23’ es Alvaro y llega de Badalona Sport.es. Viitattu 6.10.2010. No le llamen 'Alvarito', ya es Álvaro El Mundo Deportivo. Viitattu 6.10.2010. 

Kesällä 2011 Pablo Osvaldon siirryttyä Italiaan, Vázquez nousi joukkueensa ykköskärjeksi. Tammikuussa 2012 hän onnistui tekemään neljän päivän sisällä kahdessa ottelussa yhteensä neljä maalia. 8. tammikuuta 2012 hän tasoitti lukemat 1–1:een ottelussa Barcelonaa vastaan ja myöhemmin viikolla pelatussa Copa del Reyn ottelussa Córdobaa vastaan hän teki hattutempun.Barcelona pegged back by rivals ESPN. Viitattu 14.1.2012. Álvaro se toma la Copa del Califa Marca. Viitattu 14.1.2012. 

 Lähteet 

 Aiheesta muualla 
 Álvaro Vázquezin esittely Espanyolin kotisivustolla 
 Álvaro Vázquezin tilastot BDFutbol-sivustolla 

Luokka:Espanjalaiset jalkapalloilijat
Luokka:Katalonialaiset jalkapalloilijat
Luokka:Vuonna 1991 syntyneet
Luokka:Elävät henkilöt